Kontaktujte nás: 0918 476 610
Papierové krabičky
Ponúkame výrobu a predaj obalov z hladkých lepeniek ako napr. papierové krabice, krabičky, skladačky a ďaľšie spotrebiteľské obaly (krabičky na lieky, krabičky na čaje…).
Krabičky z hladkej lepenky sú vhodné pre použitie najmä v potravinárskom, farmaceutickom či kozmetickom priemysle, v oblasti produktov dennej potreby, ako aj v sektore čerstvých potravín, kde výrobky vyžadujú vlastnosti, ako je odolnosť proti vlhkosti a tukom.
Vlastnosti obalov z hladkej lepenky
Hladká lepenka je tenká, silná a odolná lepenka s veľkou plošnou hmotnosťou (215 g/m² až 1200 g/m²), ktorá pozostáva zvyčajne z 3 – 6 vrstiev papiera.
Skladačková lepenka sa využíva vo sfére spotrebiteľských obalov, nielen vďaka možnosti inovatívnych a originálnych riešení skladania a tvarovania, ale aj pre hladký povrch, ktorý zabezpečuje kvalitnú a sýtu potlač, a pevnosť, ktorá zas poskytuje primeranú ochranu balenému výrobku.
Správnym dizajnom a aplikovaním dodatočných, napr. polyetylénových, vrstiev je možné odolnosť proti vlhkosti alebo tukom posilniť a znásobiť.
Tak ako obaly z vlnitej lepenky (kartónové obaly), aj obaly z hladkej lepenky môžu byť dodávané s potlačou i bez potlače alebo skladané či zlepené.
Náš Tip: K obalom vám vyrobíme klasické informačné letáky, ale aj nadrobno poskladané príbalové letáky vhodné aj do tých najmenších farmaceutických alebo kozmetických krabičiek. Zabezpečíme tlač povinnej informácie v zákonom stanovenom formáte.
Skladačky z hladkých lepeniek
Pojmom skladačková lepenka sa označuje hladká lepenka zložená zo zlepovanej lepenky s hmotnosťou menej ako 650 g/m². Tlačiarne Bardejov, s.r.o. ponúkajú výrobu skladačiek s plnofarebnou potlačou a s plošnou hmotnosťou 215g/m2 až 650g/m2, ktoré sú určené na priamy predaj tovaru.
Skladačky je možné vybaviť okienkami, perforáciou alebo otvormi na zavesenie (eurovýsekmi) a dodávajú sa v rozloženom stave s nasledujúcimi možnosťami zušľachťujúcej povrchovej úpravy:
- lepené a dodávané v rozloženom stave
- laminované – lesklé a matné lamino
- s UV lakom – celoplošný alebo parciálny
- s okienkami, perforáciou, s otvormi na zavesenie /eurovýseky/
- použitie ochrannej vrstvy odolnej proti presakovaniu vlhkosti a tukov
Výhody obalov z hladkej lepenky:
- ľahkosť a pevnosť,
- odolnosť proti vlhkosti a tukom,
- nízke náklady,
- vysoká kvalita potlače umožňujúca originálne riešenia,
- neobmedzené množstvo tvarových riešení podľa predstáv klienta,
- ochrana životného prostredia.
Stálym zákazníkom umožňujeme bezplatné skladovanie výrobkov. Navrhujeme a vyhotovíme výsekové nástroje a skúšobné vzorky.